Bektemir tumanidagi zavodda yong‘in sodir bo‘ldi

Bektemir tumanining Husayn Boyqaro ko‘chasida joylashgan quyuv-mexanika zavodi hududida 10-may kuni yong‘in sodir bo‘ldi. Poytaxt IIBB matbuot xizmatining xabar berishicha, yong‘in haqidagi murojaat soat 13:25 kelib tushgan.

 Kadr: Telegram
Ma’lum bo‘lishicha, yong‘in sisternadan mazut yoqilg‘isi to‘kilishi oqibatida kelib chiqqan. O‘t o‘chiruvchilarning tezkor harakatlari tufayli yong‘in bartaraf etilgan.
Hodisa oqibatida jabrlangalar yo‘q. Yong‘in sababi va keltirgan zarar miqdori aniqlanmoqda.